Tässä jaksossa: -
Minulla oli ase sylissäni. Ajoitus oli täydellinen.
Hän tuli kaverinsa kanssa kohti aikoen peitota minut.
Kun hän tuli kohdalle, ammuin. Hän lyyhistyi maahan.
Pakenen paikalta ajatellen voittaneeni.
Tervetuloa ohjelman pariin. Olen ohjelman juontaja Muyiwa.
Kiitos, että olet siellä. Tulossa on mahtava jakso.
Voit saada voimaa ja inspiraatiota päiväsi alkuun tai, -
jos katsot illalla, rentoutusta päivän päätteeksi.
Aloitamme kertomalla milleniaalien Afrikan tulevaisuushankkeesta.
Visio on peräisin Addis Abeban Beza-seurakunnan nuorilta, ja -
nyt se leviää kulovalkean tavoin.
Unelmoin, että v. 2063 Afrikka on löytänyt arvonsa ja menestyy.
On taloudellisesti riippumaton. - Yhtenäinen, vauras.
Vapaa historian aikaansaamista mielikuvista: -
siirtomaavallasta, köyhyydestä ja sorrosta.
Nuoret kristityt eri puolilta Afrikkaa kokoontuvat vuosittain -
Bezan kansainvälisen seurakunnan nuorten innovoimaan kokoukseen.
Heidän päämääränsä on, että visio Afrikasta toteutuu v. 2063.
Hankkeesta käytetään nimeä Agenda 2063.
Tulimme tietämään Agenda 2063 -raportista maaliskuun tietämissä.
Siinä unelmoidaan Afrikasta viidenkymmenen vuoden päähän.
Innostuimme, mutta myös hämmästyimme, koska -
olimme olleet tietämättömiä raportin olemassaolosta.
Afrikan maiden johto oli kokoontunut v. 2013 tulevaisuuskokoukseen.
Ideoista koottu paperi julkaistiin. Me saimme sen keväällä 2016.
Päätimme jakaa tietoa raportista verkostoissamme, jotta selviäisi -
ottavatko nuoret sen omakseen ja alkavat toteuttaa.
Bezalla oli yhteistyösopimus Afrikan Unionin kanssa, ja -
siksi olimme aloitteentekijöinä.
Ehdotus valmistui parissa viikossa.
Rukoilimme asian puolesta ja koimme, että ajoitus oli Jumalalta.
Laadimme yhdessä yhteenvedon ja soitimme muutaman puhelun.
Saimme esitellä suunnitelman Afrikan Unionin nuorisojaostolle.
Jännitys oli aikamoinen, koska kaikki tapahtui nopeasti -
emmekä olisi pystyneet vastaaman vähänkään vaikeisiin kysymyksiin.
Uskoimme asiaamme ja siitä pidettiin.
Toimintamuotona on vuosittainen kolmipäiväinen huippukokous, -
jossa nuoret eri Afrikan maista kehittävät ideoita -
turvallisen, rauhallisen ja yhteis- työkykyisen Afrikan luomiseksi.
Pyrimme kokouksessa ensiksikin innostamaan nuoria osallistujia.
Kerromme visiosta, -
jotta he voisivat yhdistää oman kutsumuksensa siihen.
Yhdessä sitten etsimme ratkaisuja.
Nautin vuorovaikutuksesta muiden kanssa ja on hienoa kuulla, -
että nuorilla on aika samanlaisia ajatuksia.
Toiminta on vaikuttanut elämääni paljon, ja -
nyt valmistaudunkin toteuttamaan Agenda 2063 -hanketta.
Minua innostaa kun nuoret kokevat, että heitä kuunnellaan ja -
että he voivat vaikuttaa maanosansa tulevaisuuteen.
Olen jopa yllättynyt, että toimintamme on saanut johtajia -
tulemaan esiin ja määrittelemään omia unelmiaan.
Aiheesta kirjoitetaan kirjoja ja tehdään ohjelmia.
Jokaisen huippukokouksen parhaimmat ehdotukset toteutetaan.
Viimeisin kokous laati esimerkiksi afrikologian opetussuunnitelman.
Nuorilta pyydettiin kaikkialle Afrikkaan sopivaa suunnitelmaa.
Opetuksesta haluttiin ratkaisulähtöistä.
Opetussuunnitelma on nyt toteutusvaiheessa.
Kun olen yhteydessä ihmisiin eri maista, tajuan, että Jumala toimii.
Tajuan kuinka uskollinen Hän on ja kuinka -
Hän käyttää niin meitä pieniä Daavideja kuin isoja johtajia.
Huippukokoukseen on osallistunut ateisteja ja muslimeja.
Tänä vuonna heitä pelastui kokouksen aikana.
Henkilökohtainen unelmani on saada nähdä, -
että yhteistyömme vaikuttaa juuri tällä tavalla.
Pidän Jeesuksen sanoista "Te olette maan suola".
Hyppysellinen suolaa riittää muuttamaan ison padallisen maun.
Näin sanoessaan Jeesus ei tarkoittanut niinkään -
suuria ihmismääriä kuin suurta vaikutusta.
Vaikuttamiseen riittää pieni joukko, -
joka uskoo asiaansa, on motivoitunut ja tietää mitä puolustaa.
Huippukokous tuo Agenda 2063:lle konkretiaa.
Nuorison herääminen muuttaa Afrikan lisäksi muutakin maailmaa.
Toiveeni on, että ihmiset löytäisivät paikkansa: -
täydellisyyttä ei saavuteta, mutta ihmiset olisivat onnellisempia.
Onnellisuutta ei tuo vain taloudellinen kasvu ja integraatio, vaan -
hyvä elämä ja ihmissuhteet rakkaudellisissa yhteisöissä.
Näen Afrikan, jossa toivo toteutuu, ja -
sukupolveni kokemat ongelmat on voitettu.
Ei ole korruptiota, köyhyyttä eikä nälkää, vaan ne ovat menneisyyttä.
Aamen. Antaa toivoa tietää, että Afrikka on turvallisissa käsissä.
Jatkamme katkon jälkeen.
Käännekohta-ohjelma ei ole ainoastaan TV-lähetys.
Seuraa meitä sosiaalisessa mediassa.
Gilchrist Koutob on CBN:n ranskan- kielisen Afrikan aluejohtaja.
Hän on yksi nuorimmista johtajista CBN:ssä.
Simisola Okai haastatteli häntä tästä hänen lempiaiheestaan.
Gilchrist Koutob, tervetuloa ohjelmaan. - Kiitos kutsusta.
Olet länsiafrikkalainen veljeni, mutta ranskankielinen.
Sanon siis bonjour. - Hei Simi, mitä kuuluu? - Hyvää. - Kiitos.
Ymmärsin! Tarinasi viehättää minua, koska -
Afrikka tarvitsee sinun kaltaisiasi nuoria johtajia.
Olet CBN Afriquen aluejohtaja ja asemapaikkasi on Senegalissa.
Kerro minkälaista työtä CBN tekee Senegalissa, ja -
palataan sen jälkeen johtajuuteen.
CBN Afrique auttaa ihmisiä -
löytämään Jeesuksen Kristuksen ja luomaan häneen yhteyden.
Teemme humanitaarista työtä ja -
tuotamme mediasisältöjä ranskaksi.
Kerromme miten Jumala tekee työtään ihmisten elämässä.
Yritämme saada ihmiset ymmärtämään -
kuinka tärkeä yhteys Herraan on.
Mediatyö tukee humanitaarista toimintaa. Tavoitteemme on, -
että mahdollisimman moni olisi valmis Jeesuksen palatessa.
Mahtavaa! Kaikille tiesi CBN Afriquen johtoon ei ole tuttu.
Nopean menestyksen tavoittelu on ajallemme ominaista. Nyt ja heti.
Sinulla kesti vuosia päästä nykyiseen tehtävääsi.
Kun hait ensimmäisen kerran CBN:ään, sinua ei hyväksytty.
Neljä vuotta myöhemmin sinulle tarjottiin työtä. Kerro tästä.
Olin ensimmäistä kertaa CBN:ssä työhaastattelussa v. 2011 -
haettuani avoinna ollutta paikkaa.
Yksi hakijoista oli minua pätevämpi, enkä saanut paikkaa.
Neljä vuotta myöhemmin, v. 2015, sain sitten kutsun CBN Afriqueen.
Herran tiet ovat ihmeellisiä. - Taivaallinen sattuma.
Paikka avautui, koska ensimmäisen kerran ikinä joku siirtyi -
ranskankieliseltä osastolta englanninkieliselle.
Näin tapahtui, koska Jumala halusi minulle paikan CBN:ssä.
Aloitin v. 2015, minkä jälkeen minut on ylennetty neljä kertaa.
Jumalan armosta johdan nyt CBN Afriquea, mutta aikaa on kulunut.
Myös uskoa. Raamatun mukaan -
"Ei idästä, ei lännestä...tule ketään, joka heidät korottaisi."
Useat ihmiset ajattelevat, että johtaminen on pomottamista.
Jeesus oli suurin johtaja. Markus 10:45 mukaan Jeesus -
"Ei ... tullut palveltavaksi vaan palvelemaan ja -
antamaan henkensä lunnaiksi kaikkien puolesta."
Mitä tämä merkitsee sinulle johtajana?
Jumala on luonut meidät olemaan riippuvaisia toisistamme.
Emme voi elää ilman toisiamme. Elämämme ovat kietoutuneet yhteen.
Minulle johtajuus tarkoittaa sitä, -
että tarjoan apua ihmisille, joihin olen kontaktissa ja -
tuon heidän elämäänsä sellaista, joka heiltä itseltään puuttuu.
Minun vahvuusalueeni voi olla jonkun toisen heikko alue.
Vahvuuteni voi siis peittää jonkun toisen heikkouden.
Mielestäni johtaminen on tätä. Jeesus sanoi, -
että emme ole täällä palveltavina vaan palvelemassa.
Paremmin ei voi sanoa. Johtajuus ei ole pomottamista, -
eikä käskyttämistä alaisten edessä, -
vaan auttamista, jotta Jumalan antama potentiaali pääsee käyttöön.
Tämä on käsitykseni. - Hyvin sanottu.
Tiedän, että nuoret ja heidän kannustamisensa on sinulle tärkeää.
Mahdollisuuksien puute tekee monet nuoret Afrikassa voimattomiksi, -
mutta heillä on tavoitteita ja unelmia.
Mitä sanoisit tällaiselle katselijalle?
Jumala on antanut meistä jokaiselle oman tehtävän.
Eihän silitysraudan valmistajakaan -
valmista rautoja valmistamisen ilosta, -
vaan käyttötarkoitusta varten, pitämään vaatteemme siisteinä.
Samoin Jumala loi meistä jokaisen tiettyyn käyttötarkoitukseen.
Gilchristilla on oma tarkoituksensa, Simillä omansa.
Monilla on vaikeuksia löytää -
Jumalalta saamansa johtajan lahjat, -
koska he eivät ole löytäneet olemassaolonsa syytä.
Mielestäni, jotta voisi menestyä, -
on löydettävä Jumalan tarkoittama tehtävä.
Kyse ei ole kunnianhimosta. Useimmilla on sitä riittämiin.
Voimme suunnitella, mutta mikä on Jumalan ajatus?
Painotat Jumalan kullekin antaman kutsumuksen löytämistä.
Voi tehdä virheitä ja epäonnistua. Kun Häneltä pyytää, Hän johdattaa.
Kokemuksemme muistuttavat toisiaan. Suunnittelin lakiuraa, -
mutta Jumala johdatti viestintään, ja täällä olen.
Rukoillaan lopuksi kutsumustaan etsivien katsojien puolesta.
Voitko rukoilla? - Tietysti. Rukoillaan.
Kiitos isä, että saan rukoilla miljoonien ihmisten puolesta.
Joku katsoja saattaa etsiä paraikaa kutsumustaan.
Herra, rukoilemme että ilmestyt ja -
osoitat unessa tai ilmestyksessä mihin olet hänet tarkoittanut.
Anna armosi hyväksyä ja tarttua sinun suunnitelmaasi, ja auta, -
että sinun antamasi johtajan lahjat -
pääsevät täysimääräisesti käyttöön. Jeesuksen Kristuksen nimessä.
Kiitos, että vastaat rukoukseen. Rukoilemme Jeesuksen nimessä.
Aamen. Kiitos paljon. - Kiitos sinulle Simi.
Viisaita sanoja.
Nuori johtaja tarvitsee viisautta, jumalallista viisautta.
Jaak. 1:5 "Mutta jos joltakin teistä puuttuu viisautta, anokoon sitä -
Jumalalta, joka antaa kaikille alttiisti ..., niin se hänelle annetaan."
Seuraavaksi muutoksesta, -
jonka myötä jengiläisen tappolistasta tuli rukouslista.
Pidin listaa kaikista minua väärin- kohdelleista. Kostaisin heille.
Olin sellissä ja olin rauhaton ja vihainen.
Aiheuttaako digitaalinen aika sinulle informaatioähkyä?
Ehkä aika analogisen parissa auttaisi?
Lue Raamattua. Se on Jumalan rakkauskirje sinulle.
Nuori mies oli päättänyt kostaa kilpailevan jengin jäsenille.
Hänen vihansa muuttui kuitenkin rakkaudeksi. Tässä hänen tarinansa.
Bryann Trejo koki hylkäyksen 13-vuotiaana, -
kun hän ja kaksoisveli pidätettiin äidin puhelinsoitosta.
Vanhempien suhde oli vastikään katkennut, ja -
tämä oli äidin kasvatuskeino.
Olimme tottelemattomia ja kerjäsimme huomiota, jota emme saaneet.
Koimme, että äidin poikaystävät olivat meitä tärkeämpiä.
Ihmettelimme, välittääkö meistä kukaan.
Nuorisovankilasta päästyään he ajautuivat jengiin ja -
alkoivat varastella ja välittää huumeita.
Löysimme hyväksyntää kadulta.
Kotoaan poispotkitut luupäät muodostivat oman veljeskuntansa.
Teimme ryöstöjä saadaksemme ruokaa.
Ryöstimme nälkäämme vaikka pitsan- kuljettajan. Tästä tuli elämäntapa.
Meillä oli keinot hankkia mitä vaan mutta väärin menetelmin.
Koin, että olen toivottu. Meitä myös käytettiin hyväksi, -
koska olimme valmiit tekemään mitä tahansa jengin hyväksi.
Useita vuosia Bryannin elämä koostui jengistä ja vankilasta.
21-vuotiaana hän yritti kostaa yrityksen murhata veljensä.
Näen etsimäni miehen lähestyvän. Hän näkee minut.
Minulla on ase sylissäni. Otan sen esiin.
Hän lähestyy kavereidensa kanssa uskoen lyövänsä minut, minä heidät.
Kun hän pääsee auton luo, avaan ikkunan ja ammun. Hän lyyhistyy.
Pakenen paikalta ajatellen voittaneeni.
Bryann pidätettiin epäiltynä murhanyrityksestä.
Silloin hän huomasi, ettei hänellä ollutkaan ystäviä.
Jengiläiset olivat kadonneet. Heillekö olisin lojaali?
Tein listan kaikista minua kaltoin kohdelleista. Aioin kostaa.
Istuin sellissä rauhattomana ja vihaisena.
Siten Bryann tajusi, ettei kosto auttaisi. Hän rukoili.
Olin kuullut evankeliumista, pelastuksen armosta ja -
Jumalan rakkaudesta ja kutsusta luokseen.
Tämä avautui minulle samana iltana vankilan jumalanpalveluksessa.
Sellissäni rukoilin, että Jumala antaisi rauhan eikä jättäisi.
Lupasin palvella Häntä vankilassa.
Hän vastasi, että ala antaa anteeksi.
Aiemmin tekemästäni kostolistasta tuli rukouslistani.
Syytteet vähenivät oikeudessa, ja hän vapautui kolmen vuoden jälkeen.
Olin vapaa, mitä en ollut koskaan aiemmin kokenut.
Olin kiitollinen, että Jumala auttoi minun kaltaistani ihmistä.
Bryannin kaksoisveli oli myös kokenut kääntymyksen ja -
teki kristillistä rap-musiikkia siihen saakka, -
kunnes hänet ammuttiin kuoliaaksi kotinsa ulkopuolella.
Veljeni kuolema repi sieluni kahtia. En mennyt hautajaisiin.
En halunnut nähdä itseni näköistä miestä arkussa.
Se oli kova paikka. Hän käveli ja puhui kuin minä.
Kun katsoin peiliin, näin hänet.
Suru vei Bryannin itsemurhan partaalle. Silloin hän tajusi, -
ettei ollut täysin antautunut Kristukselle.
Halusin hallita joitakin asioita ja luopua vasta myöhemmin.
Jumala pyysi kaikkea. Veljeni murhan jälkeen antauduin täysin.
Tunnustin, että sydämessäni on himoa ja ahneutta ja -
että syytän muita omista virheistäni.
Sanoin olevani väsynyt vankila- kierteeseen ja olemaan luuseri.
En halua, että saatana vie minulta vielä muutakin kuin veljeni.
Lupasin Herralle kaiken, kun vaan saan apua.
Rukous muutti Bryannin elämän.
Hän antoi anteeksi veljensä tappajille ja sopi äitinsä kanssa.
Veljensä muistoa hän kunnioittaa rap-musiikillaan.
Nyt Bryann on perheenisä. Palvelutyössään hän julistaa -
anteeksiannon tuomaa vapautta ja Jumalan rakkautta tienä kotiin.
Isä etsii minua ja sanoo "tule kotiin".
Tällaista rakkautta ei ole kellään muulla.
Bryann tajusi, että hänen piti päästää irti kaikesta epäpyhästä.
Monet meistä ovat kristityistä kodeista, -
olemme käyneet seurakunnassa ja jopa rukoilleet pelastusrukouksen.
Oletko antanut elämäsi täysin Kristukselle vai pidätätkö jotain?
Bryann sanoi: anteeksiannossa on vapaus ja Jumalan rakkaus on koti.
Jos olet eksynyt pois Jumalan luota, tule takaisin kotiin.
Jos et ole koskaan rukoillut pelastusrukousta, -
tule kotiin ja löydä vapaus.
Oli kyse kummasta tahansa, rukoile jälkeeni seuraavilla sanoilla: -
Kiitos Herra Jeesus, että kuolit puolestani.
Taivaallinen isä, kiitän iankaikkisesta kodista.
Kiitos saamastani vapaudesta.
Teen juuri nyt päätöksen päästää irti -
kaikesta painolastista mielessäni, sydämessäni ja kodissani.
Haluan olla vapaa. Jeesus, tunnustan, että olet herrani.
Uskon, että kuolit Golgatalla puolestani ja -
että nousit kuolleista, jotta minulla olisi elämä.
Kiitos rakkaudesta ja vapaudesta. Aamen.
Jos kaipaat tukea, ole yhteydessä. Rukousavustajamme ovat valmiina.
Saat yhteystiedot katkon aikana. Jatkamme sen jälkeen.
Olet tarkkana siitä mitä syöt.
Millä ruokit mieltäsi?
Ajattele sitä.
Voit soittaa meille tai olla yhteydessä verkkosivun kautta.
Ohjelma-aikamme on lopussa. Löydät ohjelman jaksot myös netistä.
Olemme myös Facebookissa ja Insta- gramissa. Peukuta ja seuraa meitä.
Tule myös ylistystapaamiseen Facebookissa keskiviikkoisin.
Ylistämme, rukoilemme ja inspiroi- dumme. Lisäksi yllätysvieraina on -
laulajia, näyttelijöitä ja pastoreita. Merkitse almanakkaasi.
Päätteeksi kenialaisen gospelyhtyeen -
Dawn Agen perustaja Kaki Mwhihaki laulaa "Tabibu".
Näkemiin ja Jumalan siunausta.
Hän ei sulje ovea nenäsi edestä. Sinua ei käännytetä pois.
Kuulut Hänen suunnitelmaansa. Sinua ei käännytetä pois.
Aavistat, että jonain päivänä, ehkä jo tänään, -
katsot ympärillesi ja huomaat olevasi muuttunut.
Hän on lääkäri, ja Hän on lähellä sinua.
Hän on parantaja. Parantaja, Hän parantaa.
Kenen luokse menet, kun olet aivan loppu?
Miten voisit kieltäytyä?
Mihin menet, kun edessäsi on uhkia?
Miten niin voi olla?
Tule Jeesuksen Kristuksen luo.
Hän pystyy auttamaan. Hän on ihmeiden Jumala.
Aavistat, että jonain päivänä, ehkä jo tänään, -
katsot ympärillesi ja huomaat olevasi muuttunut.
Hän on lääkäri, ja Hän on lähellä sinua.
Hän on parantaja. Parantaja, Hän parantaa.
Suomennos: Pirkko Oittinen